Dobro jutro, 11.9.2002

Naslov: KOZJANSKI SEJEM

Napoved za voditelja:

Danes se v Celju (?) začenja mednarodni obrtni sejem. Ta se seveda ne more primerjati s sejmom, ki so ga konec tedna pripravili v Kozjem, kljub temu pa je bilo tudi v osrčju Kozjanskega na razstavnih prostorih kaj za videti, preizkusiti in tudi kupiti. 

	T- Iz Kozjega: Goran Rovan

	X- Snemalec in montažer: Jože Grajžl

	
	V Kozjem so letos pripravili že tretji Kozjanski sejem, na katerem se predstavljajo kozjanski podjetniki, obrtniki, kmetovalci in drugi. Letos je bil ta malce skromnejši po površini, kljub temu pa je bilo na njem marsikaj zanimivega. Veliko pozornosti obiskovalcev od drugod so bili deležni predvsem tisti, ki so razstavljali ekološko pridelane izdelke.

	T-  MARTIN ŠMALČIČ

	X-  Ekološka kmetija Šmalčič Podsreda

	
	Z ekološkimi izdelki se je predstavila tudi kmetija Zakošek iz Pilštanja, kjer pridelujejo tudi znameniti Drnulovec, ki je postal že prava kozjanska znamenitost.

	T-  MIHA ZAKOŠEK

	X-  Ekološka kmetija Zakošek Pilštanj

	
	V Bistrici ob Sotli pa so se na kmetiji Hohnjec lotili pridelave bučnega olja.

	T-  DARJA HOHNJEC

	X-  Kmetija Hohnjec Bistrica ob Sotli

	
	Medtem pa drugi poskušajo z malce drugačnimi izdelki, tako jim prav pride tudi bršlanov les.

	T – MARJAN ČERNEC

	
	Na sejmu so se predstavili tudi kozjanski steklarji, ki so ob tej priložnosti predstavili kelih Slovenskih Konjic, ki ga je oblikoval Zlatko Magdič. Ta kelih je zaradi svoje izvirne kreacije in dragocenosti že našel svoje mesto v stalni zbirki pokrajinskega muzeja v Celju.

	T-  JOŽE BOŽIČEK

	X-  direktor Rogaška Dekor Kozje

	
	S svojimi dobrotami pa so sejem popestrile kozjanske kmečke žene, ki so pripravile celo vrsto sladkih in drugih dobrot.

	T – CVETKA BEVC

	X – Društvo kmetic Ajda

	
	Seveda je bilo mogoče na tretjem kozjanskem sejmu še marsikaj zanimivega in okusnega spoznati. Verjamemo, da bo tako tudi prihodnje leto, tako da boste tega deležni tudi tisti, ki ste letos sejem v Kozjem zamudili.

